section_heading: Radnja
paragraph_text: U policijskoj postaji, Sullivan i Dignam se fizički obračunavaju šakama zbog Queenanove smrti nakon koje Dignam mora odstupiti. I dalje pokušavajući naći krticu u Costellovim redovima, Sullivan se promovira u šefa odjela za tajne zadatke kako bi namamio Costigana. Nekoliko dana kasnije, Costello i njegovi ljudi dolaze u staro skladište kako bi obavili posao s drogom. Sullivan to koristi kako bi pripremio policijsku zasjedu. Svi Costellovi ljudi bivaju pobijeni u pucnjavi, a Costigan se izvlači; Costello također bježi, ali se sukobljuje sa Sullivanom osobno. Costello potvrđuje kako je on FBI-ev doušnik, nakon čega ga Sullivan ubija.